paragraph_text: U SAD-u Dan nezavisnosti ili popularno Četvrti srpnja (engl. Fourth of July), državni je praznik kojim se slavi donošenje Američke deklaracije o neovisnosti 4. srpnja 1776. godine, kojom je proglašena nezavisnost od Velike Britanije. Praznik se uobičajeno slavi vatrometom, karnevalom, piknicima, političkim govorima, koncertima, i sl. Tim danom slavi se povijest, tradicije i politička tradicija SAD-a.